CELEX: 32015R1165
Language: hr
Date: 2015-07-15 00:00:00
Title: Provedbena uredba Komisije (EU) 2015/1165 оd 15. srpnja 2015. o odobravanju aktivne tvari halauksifen-metil u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

16.7.2015   
            
            
               HR
            
            
               Službeni list Europske unije
            
            
               L 188/30
            
         PROVEDBENA UREDBA KOMISIJE (EU) 2015/1165
   оd 15. srpnja 2015.
   o odobravanju aktivne tvari halauksifen-metil u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2.,
   budući da:
   
               (1)
            
            
               U skladu s člankom 7. stavkom 1. Uredbe (EZ) br. 1107/2009 Ujedinjena Kraljevina je 20. rujna 2012. od trgovačkog društva Dow AgroSciences Limited primila zahtjev za odobrenje aktivne tvari halauksifen-metil. U skladu s člankom 9. stavkom 3. te Uredbe Ujedinjena Kraljevina je, kao država članica izvjestiteljica, 2. studenoga 2012. Komisiju obavijestila o prihvatljivosti zahtjeva.
            
         
               (2)
            
            
               Dana 20. prosinca 2013. država članica izvjestiteljica Komisiji je dostavila nacrt izvještaja o procjeni, pri čemu je primjerak poslala i Europskoj agenciji za sigurnost hrane (dalje u tekstu „Agencija”), u kojem procjenjuje može li se za tu aktivnu tvar očekivati da ispunjuje mjerila za odobravanje predviđena člankom 4. Uredbe (EZ) br. 1107/2009.
            
         
               (3)
            
            
               Agencija je postupila u skladu s člankom 12. stavkom 1. Uredbe (EZ) br. 1107/2009. U skladu s člankom 12. stavkom 3. Uredbe (EZ) br. 1107/2009 zatražila je da podnositelj zahtjeva državama članicama, Komisiji i Agenciji dostavi dodatne informacije. Procjena dodatnih informacija koju je provela država članica izvjestiteljica dostavljena je Agenciji u obliku ažuriranog nacrta izvještaja o procjeni u listopadu 2014.
            
         
               (4)
            
            
               Agencija je 21. studenoga 2014. podnositelju zahtjeva, državama članicama i Komisiji dostavila svoj zaključak o tome može li se za aktivnu tvar halauksifen-metil očekivati da ispunjuje mjerila za odobravanje predviđena člankom 4. Uredbe (EZ) br. 1107/2009 (2). Agencija je svoj zaključak stavila na raspolaganje javnosti.
            
         
               (5)
            
            
               Komisija je 20. ožujka 2015. Stalnom odboru za bilje, životinje, hranu i hranu za životinje dostavila izvještaj o procjeni za halauksifen-metil i nacrt uredbe kojom se predviđa odobrenje halauksifen-metila.
            
         
               (6)
            
            
               Podnositelju zahtjeva omogućeno je da podnese primjedbe na taj izvještaj o procjeni.
            
         
               (7)
            
            
               U odnosu na jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar, a posebno na uporabe koje su razmotrene i podrobno opisane u izvještaju o procjeni, utvrđeno je da su mjerila za odobravanje predviđena u članku 4. Uredbe (EZ) br. 1107/2009 ispunjena. Stoga se ta mjerila za odobravanje smatraju ispunjenima. Stoga je primjereno odobriti halauksifen-metil.
            
         
               (8)
            
            
               U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, uvrstiti određene uvjete i ograničenja. Posebno je primjereno zatražiti dodatne potvrdne informacije.
            
         
               (9)
            
            
               U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi Komisije (EU) br. 540/2011 (3).
            
         
               (10)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Odobrenje aktivne tvari
   Aktivna tvar halauksifen-metil, kako je navedena u Prilogu I., odobrava se u skladu s uvjetima utvrđenima u tom Prilogu.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  EFSA Journal 2014.; 12(12):3913. Dostupno na internetu: www.efsa.europa.eu
   
      (3)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
   
      PRILOG I.
      
                  Uobičajeni naziv, identifikacijski brojevi
               
               
                  Kemijski naziv prema IUPAC-u
               
               
                  Čistoća (1)
                  
               
               
                  Datum odobrenja
               
               
                  Prestanak odobrenja
               
               
                  Posebne odredbe
               
            
                  Halauksifen-metil
                  CAS br.: 943831-98-9
                  CIPAC br.: 970.201 (halauksifen-metil) 970 (halauksifen)
               
               
                  metil 4-amino-3-kloro-6-(4-kloro-2-fluoro-3-metoksifenil)piridin-2-karboksilat
               
               
                  ≥ 930 g/kg
               
               
                  5. kolovoza 2015.
               
               
                  5. kolovoza 2025.
               
               
                  Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvještaja o procjeni za halauksifen-metil, a posebice njegovi dodatci I. i II.
                  U toj cjelokupnoj procjeni države članice dužne su obratiti posebnu pozornost na:
                  
                              —
                           
                           
                              rizik za vodene organizme i kopneno bilje koje ne pripada ciljanoj skupini.
                           
                        Uvjeti uporabe prema potrebi moraju uključivati mjere za smanjenje rizika.
                  Podnositelj zahtjeva dužan je dostaviti informacije koje potvrđuju:
                  
                              —
                           
                           
                              tehničku specifikaciju aktivne tvari kakva je proizvedena za tržište (na temelju komercijalne razine proizvodnje). Dužan je potvrditi relevantnost nečistoća prisutnih u tehničkom materijalu,
                           
                        
                              —
                           
                           
                              sukladnost serija toksičnosti s tehničkim specifikacijama.
                           
                        Podnositelj zahtjeva dužan je te informacije dostaviti Komisiji, državama članicama i Agenciji do 5. veljače 2016.
               
            
         (1)  Dodatni podatci o identifikaciji i specifikaciji aktivne tvari dostupni su u izvještaju o procjeni.
   
   
      PRILOG II.
      U dijelu B Priloga Provedbenoj uredbi (EU) br. 540/2011 dodaje se sljedeći unos:
      
         
                      
                  
                  
                     Uobičajeni naziv, dentifikacijski brojevi
                  
                  
                     Kemijski naziv prema IUPAC-u
                  
                  
                     Čistoća (1)
                     
                  
                  
                     Datum odobrenja
                  
                  
                     Prestanak odobrenja
                  
                  
                     Posebne odredbe
                  
               
                     „86
                  
                  
                     Halauksifen-metil
                     CAS br.: 943831-98-9
                     CIPAC br.: 970.201 (halauksifen-metil) 970 (halauksifen)
                  
                  
                     metil 4-amino-3-kloro-6-(4-kloro-2-fluoro-3-metoksifenil)piridin-2-karboksilat
                  
                  
                     ≥ 930 g/kg
                  
                  
                     5. kolovoza 2015.
                  
                  
                     5. kolovoza 2025.
                  
                  
                     Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvještaja o procjeni za halauksifen-metil, a posebice njegovi dodatci I. i II.
                     U toj cjelokupnoj procjeni države članice dužne su obratiti posebnu pozornost na:
                     
                                 —
                              
                              
                                 rizik za vodene organizme i kopneno bilje koje ne pripada ciljanoj skupini.
                              
                           Uvjeti uporabe prema potrebi moraju uključivati mjere za smanjenje rizika.
                     Podnositelj zahtjeva dužan je dostaviti informacije koje potvrđuju:
                     
                                 —
                              
                              
                                 tehničku specifikaciju aktivne tvari kakva je proizvedena za tržište (na temelju komercijalne razine proizvodnje). Dužan je potvrditi relevantnost nečistoća prisutnih u tehničkom materijalu,
                              
                           
                                 —
                              
                              
                                 sukladnost serija toksičnosti s tehničkim specifikacijama.
                              
                           Podnositelj zahtjeva dužan je te informacije dostaviti Komisiji, državama članicama i Agenciji do 5. veljače 2016.”
                  
               
      
         (1)  Dodatni podatci o identifikaciji i specifikaciji aktivne tvari dostupni su u izvještaju o procjeni.